Jean-François Fortin Tam
nekohayo@gmail.com
Mario Blättermann
mariobl@gnome.org
Tomáš Karger
tomkarger@gmail.com
Ordenació de seqüències canviant el començament i el final dels punts. També cobreix l'edició d'ondulació i l'edició de rodet.

Creative Commons Compartir Igual 3.0

Carles Ferrando Garcia
carles.ferrando@gmail.com 2017

# Retallat

El Retallat és l'acte de canviar la longitud d'una seqüència movent el punt d'inici o final a la línia de temps. Moveu el cursor del ratolí sobre la vora d'una seqüència i apareixerà una eina de tall. Arrossegueu l'eina de retall en la direcció adequada per a reduir o augmentar la longitud de la seqüència.

# Eina de tall

El cursor del ratolí es transforma en una eina de tall quan passa per damunt de la vora d'una seqüència.

Els clips agrupats, com les seqüències corresponents d'àudio i de vídeo, es retallaran al mateix temps quan arrossegueu l'eina de retall. Per a retallar només la seqüència de l'àudio o només la seqüència de vídeo, primer heu de desagrupar-los (consulteu la pàgina Selecció i agrupament per a obtenir instruccions sobre com fer-ho).

# Edició d'ondulació

L'edició d'ondulació és una variant de tallat bàsica que, a més de retallar una seqüència, també mou les següents seqüències (les seqüències que comencen després de la que s'està editant directament) de manera que la seva posició relativa a la seqüència editada es mantingui igual.

## Abans

Posició relativa de dues seqüències adjacents abans de l'edició d'ondulació

## Després

Posició relativa de dues seqüències adjacents després de l'edició d'ondulació

Noteu que no hi ha cap buit entre les seqüències, la seqüència següent es mou cap a l'editada per això la longitud del buit roman la mateixa.

L'edició d'ondulació afecta totes les seqüències, independentment de si es troben o no a la mateixa capa.

Per a fer una edició d'ondulació:

Poseu el cursor del ratolí sobre l'eina de tall.

Premeu i manteniu premut Maj.

Arrossegueu l'eina de tall.

L'edició d'ondulació també es pot usar quan es mouen les seqüències sobre la línia de temps. Per a veure més explicacions sobre com fer això mireu la secció Usant l'edició d'ondulació mentre es mouen les seqüències.

# Edició de rodet

L'edició de rodet és una variant de tall bàsica que, a més de retallar una seqüència, talla, les seqüències adjacents de manera complementària per a evitar crear espais buits.

## Abans

Posició relativa de dues seqüències adjacents abans de fer l'edició de rodet

## Després

Posició relativa de dues seqüències adjacents després de fer l'edició de rodet

L'edició de rodet afecta totes les seqüències adjacents, independentment de si es troben o no a la mateixa capa.

Per a fer una edició de rodet:

Poseu el cursor del ratolí sobre l'eina de tall entre dues seqüències adjacents.

Premeu i manteniu premut Ctrl.

Arrossegueu l'eina de tall.